**OSNOVNA ŠKOLA PETRA KREŠIMIRA IV.**

**Š I B E N I K**

KLASA: 112-02/23-01/02

URBROJ: 2182-1-67-01-23-02

Šibenik, 2. listopada 2023.

U skladu s člancima 12.,13. i 14. Pravilnika o načinu i postupku vrednovanja kandidata pri zapošljavanju u Osnovnoj školi Petra Krešimira IV. Šibenik od 3. svibnja 2019. godine

(u daljnjem tekstu: Pravilnik), predsjednik Povjerenstva za procjenu i vrednovanje kandidata za zapošljavanje, (u daljnjem tekstu: predsjednik Povjerenstva) objavljuje

**POZIV**

**na vrednovanje kandidata koje se provodi putem pisanog testiranja**

Temeljem javnog natječaja za učitelja razredne nastave u produženom boravku, KLASA: 112-02/23-01/02, URBROJ: 2182-1-67-01-23-01, na određeno puno radno vrijeme za vrijeme trajanja školske 2023./2024. godine, Povjerenstvo za vrednovanje kandidata prijavljenih na natječaj koji ispunjavaju formalne uvjete, koji su dostavili pravodobne i potpune prijave, objavilo je listu od ukupno pet (5) kandidata za učitelja razredne nastave u produženom boravku:

|  |  |
| --- | --- |
| Redni broj | Prezime i ime kandidata (inicijali) |
| 1. | O.C. |
| 2. | K.C.S. |
| 3. | M.Č. |
| 4. | L.J. |
| 5. | M.G. |

**TESTIRANJE KANDIDATA** u postupku natječaja za radno mjesto učitelja razredne nastave u produženom boravku, na određeno puno radno vrijeme, koji je objavljen dana 19. rujna 2023. na mrežnoj stranici i oglasnoj ploči Hrvatskog zavoda za zapošljavanje i mrežnoj stranici i oglasnoj ploči Osnovne škole Petra Krešimira IV. Šibenik,  <http://os-petrakresimiracetvrtog-si.skole.hr/>u rubrici pod nazivom „NATJEČAJI“

**održat će se u ponedjeljak, 9. listopada 2023. godine, s početkom u 1145 sati,**

**u Osnovnoj školi Petra Krešimira IV. Šibenik u školskoj knjižnici.**

* **11 30 sati - dolazak i utvrđivanje identiteta s popisa kandidata**
* **11 45 sati - pisana provjera (testiranje).**

Ako kandidati ne pristupe testiranju u navedenom vremenu ili pristupe

nakon vremena određenog za početak testiranja, ne smatraju se kandidatima natječaja.

**PODRUČJE PROVJERE:**

- djelokrug rada učitelja u osnovnoj školi

**PRAVNI IZVORI ZA PRIPREMU KANDIDATA:**

1. Zakon o odgoju i obrazovanju u osnovnoj i srednjoj školi (NN, broj 87/08., 86/09., 92/10., 105/10.-ispravak, 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20,, 151/22.),
2. Statut Osnovne škole Petra Krešimira IV. Šibenik,
3. Pravilnik o načinima, postupcima i elementima vrednovanja učenika u osnovnoj i srednjoj školi ( NN broj 112/2010, 82/19 i 43/2020),
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju ( NN broj 24/2015),
5. Pravilnik o kriterijima izricanja pedagoških mjera (NN broj 94/2015), Pravilnik o izmjenama i dopunama Pravilnika o kriterijima izricanja pedagoških mjera (NN broj 3/2017)

**PRAVILA TESTIRANJA:**

Provjera kandidata obavit će se putem pisanog testiranja, sukladno članku 14. Pravilnika.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne može pristupiti kandidat koji ne može dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo će podijeliti testove kandidatima.

Po zaprimanju testa kandidat je dužan vlastoručno upisati ime i prezime za to označenom mjestu na testu. Test se piše isključivo kemijskom olovkom.

Test sadrži 15 pitanja. Predviđeno vrijeme testiranja je 45 minuta. Maksimalni broj bodova je 15.

Nakon provedenog testiranja, kandidati koji su zadovoljili na pisanoj provjeri, koji su ostvarili najmanje osam (8) bodova od ukupnog broja bodova (8 od 15 bodova) biti će pozvani na razgovor sa ravnateljicom Škole.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i

razgovarati s ostalim kandidatima,

* ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Rezultati testiranja objaviti će se na web stranici Osnovne škole ,

<http://os-petrakresimiracetvrtog-si.skole.hr/> u rubrici pod nazivom „NATJEČAJI.

Poziv za testiranje objavljen je dana 2. listopada 2023. na mrežnoj stranici Osnovne škole <http://os-petrakresimiracetvrtog-si.skole.hr/> u rubrici pod nazivom „NATJEČAJI“.

Ovaj poziv dostavit će se svim kandidatima i putem njihove e- mail adrese koju su dostavili u natječajnoj dokumentaciji .

PREDSJEDNIK POVJERENSTVA